jkorsvik/nowiki_second_scrape_merged huggingface dataset:
Hertug av Bedford

Hertug av Bedford og jarl av Bedford er titler i Englands høyadel. Den har blitt opprettet flere ganger, og har navn etter byen Bedford i Bedfordshire. 
Jarletittelen ble først opprettet for Hugh de Beaumont i 1138. Dernest ble den opprettet for Enguerrand VII de Coucy, kong Edvard IIIs svigersønn, i det 14. århundre. Senere ble hertugtittelen opprettet for Henrik IVs tredje sønn, John, som senere var regent i Frankrike. I 1470 ble hertugtittelen opprettet på nytt for George Nevill, en nevø av Richard Neville, kjent som «kongemakeren Warwick». I 1485 ble den opprettet nok en gang for Jasper Tudor, onkelen til Henrik VII.
John Russell, som var en av Henrik VIIIs og Edvard VIs nærmeste rådgivere, fikk tittelen i 1551. Etter den ærerike revolusjonen fikk hans etterkommer William Russell hertugtittelen som kompensasjon for at hans sønn William d.y. hadde blitt urettmessig henrettet for høyforræderi. 
De subsidiære titlene til hertugen av Bedford, som alle er i Englands adel, er:

Marki av Tavistock (opprettet 1694)
Jarl av Bedford (opprettet 1551)
Baron Russell av Cheneys (opprettet 1539)
Baron Russell av Thornhaugh (opprettet 1603)
Baron Howland av Streatham (opprettet 1695)Hertugens eldste sønn og arving har ærestittelen Marki av Tavistock, mens arvingens eldste sønn har ærestittelen Baron Howland av Streatham.
Hver eneste hertug fra den 5. hertug og framover er etterkommere av kong Karl II av England og skuespilleren Nell Gwyn som var kongens elskerinne. Familiens sete er Woburn Abbey i Bedfordshire. Det private mausoleum og kapell for Russell-familien og hertugene av Bedford er at St. Michael’s Church i Chenies i Buckinghamshire. Familien eier Bedford Estate i sentrale London.
Filosofen og nobelprisvinneren Bertrand Russell var sønn av John Russell, 1. jarl Russell, som i sin tur var andre sønn av John Russell, 6. hertug av Bedford.
Et av de mest kjente og mest eksentriske medlemmene av slekten er antagelig Mary du Caurroy Tribe, kjent som «Den flyvende hertuginnen», som var gift med den ellevte hertugen. Hun var blant annet kjent som sykepleier under den første verdenskrig og som en meget dyktig testpilot som satte flere rekorder bak spakene.


== Jarler, første opprettelse (1138) ==
Tittelen ble opprettet i 1138 og inndratt i 1148.


== Jarler, andre opprettelse ==


== Hertuger ==


== Hertuger, andre opprettelse ==


== Hertuger, tredje opprettelse ==


== Jarler, tredje opprettelse ==


== Hertuger, fjerde opprettelse ==
Arvingen til tittelen er Henry Robin Charles, marki av Tavistock, født 7. juni 2005


== Referanser ==


== Litteratur ==
Round, J.H. (1901): Studies in Peerage and Family History, London: A. Constable and Company.


== Eksterne lenker ==
Heraldry of the Russell Family Arkivert 8. desember 2017 hos Wayback Machine.
Andrew Russell, 15. hertug av Bedford

Andrew Ian Henry Russell (født 30. mars 1962) er en britisk adelsmann. Han er den femtende hertug av Bedford. Han arvet tittelen etter sin far i 2003. 
Han ble utdannet ved Harrow og Harvard og tok en bachelorgrad ved sistnevnte institusjon. Inntil bestefarens død i 2002 hadde han ærestittelen lord Howland av Streatham; han fikk så ærestittelen marki av Tavistock.Hertugen er gift med Louise Crammond. Paret har en datter, lady Alexandra og en sønn, lord Tavistock. 
Familien er bosatt på hertugenes sete, Woburn Abbey i Bedfordshire. Hertugen rangerte som nr. 102 på Sunday Times Rich List i 2005, med en anslått formue på 490 millioner pund.


== Referanser ==
John Robert Russell, 13. hertug av Bedford

John Ian Robert Russell (født 24. mai 1917, død 25. oktober 2002) var en britisk adelsmann. Han var den trettende hertug av Bedford.
Han giftet seg 6. april 1939 med Clare Bridgman. De fikk to barn: Henry Robin Ian (f. 1940, d. 2003) og Rudolf (f. 1944. Den 13. februar 1947 giftet han seg for annen gang, med Lydia Yarde-Buller, datter av John Yarde-Buller, 3. baron Churston. Paret fikk ett barn, Francis Hastings (f. 1950). De skilte seg i 1960, og 4. september samme år giftet han seg for tredje gang, med Nicole Schneider.
Han startet sin karriere som husleieinnkrever i Stepney i 1938. Kort tid før utbruddet av andre verdenskrig i 1939 vervet han seg til Coldstream Guards. Han kjempet i 1939 og 1940, men fikk da en invalidiserende skade og ble dimittert. Deretter begynte han å jobbe som journalist for Daily Express. Han gav også ut flere bøker.
I 1953 arvet han hertugtittelen og familiesetet Woburn Abbey etter sin far. Godset var da i meget dårlig forfatning, og for å finansiere en stor restaurering åpnet han det for publikum.


== Bibliografi ==
A Silver Plated Spoon, 1959
The Duke of Bedford's Book of Snobs, 1965
The Flying Duchess, 1968
How to Run a Stately Home, 1971


== Referanser ==


== Eksterne lenker ==
(en) John Russell, 13th Duke of Bedford – kategori av bilder, video eller lyd på Commons 
(en) John Robert Russell hos Hansards parlamentsdebatter 
(en) John Robert Russell hos The Peerage
The Distillers

The Distillers var et amerikansk pønk-band. Bandet ble dannet i 1999 og oppløst i 2005. De ga tilsammen ut tre album. Bandet har hatt flere ulike medlemmer, men frontfigur Brody Dalle var med siden begynnelsen. 


== Utgivelser ==
The Distillers (2000)
Sing Sing Death House (2002)
Coral Fang (2003)


== Eksterne lenker ==
(en) Offisielt nettsted 
(en) The Distillers – kategori av bilder, video eller lyd på Commons 
(en) The Distillers på Discogs 
(en) The Distillers på MusicBrainz 
(en) The Distillers på Spotify 
(en) The Distillers på Songkick 
(en) The Distillers på Last.fm 
(en) The Distillers på AllMusic 
The Distillers på Twitter 
The Distillers på Facebook 
The Distillers på Facebook 
The Distillers på Myspace
Amazombies

Amazombies er et amerikansk pønk-band fra Seattle-området.
Bandet ble dannet i år 2000. De har til nå gitt ut et musikkalbum som ble tilgjengelig for gratis nedlasting av plateselskapet Go-Kart Records.


== Utgivelser ==
Bitches and Stitches (2003)


== Eksterne lenker ==
Offisiell internettside
Last ned «Bitches and Stitches»
Go-Kart Records

Go-kart Records er et New York-basert plateselskap som fokuserer på pønk-musikk. I 2003 la plateselskapet seks album ut på Internett til gratis nedlasting. 


== Eksterne lenker ==
Offisiell internettside
Last ned seks album gratis
AP Racing

AP Racing er et britisk firma som produserer hovedsakelig bremse- og clutchkomponenter. Delene er først og fremst beregnet på konkurransebiler og motorsykler.
Kowloon

Kowloon (kinesisk: 九龍) henviser til det området av Hongkong som omfatter Kowloonhalvøya og New Kowloon. Det er avgrenset i øst av Lei Yue Mun-stredet, Mei Foo Sun Chuen og Stonecutter's Island i vest, Tate's Cairn og Lion Rock i nord, og sundet Victoria Harbour som skiller fastlandet fra Hongkongøya i sør. Befolkningen var i 2000 på 2 071 000 innbyggere. 


== Administrasjon ==
Kowloon består av de følgende av Hongkongs administrative distrikter:

Kowloon City
Kwun Tong
Sham Shui Po
Wong Tai Sin
Yau Tsim Mong


== Underområder ==
Følgende områder regnes som en del av Kowloon:


== Historie ==
Navnet Kowloon betyr ni drager, nemlig åtte omliggende fjelltopper (1.Castle Peak (583m), 2.Tai Mo Shan (958m), 3.Tate's Cairn (583m), 4.Lion Rock (495m), 5. Ma On Shan (702m), 6. Kowloon Peak (602m), 7. Sharp Peak (468m), etc...) og, som den niende drage, den kinesiske keiser. Den delen av Kowloon som ligger sør for Boundary Street ble, sammen med Stonecutters Island, avstått av det kinesiske Qing-dynastiet til Storbritannia i 1860 som følge av Pekingkonvensjonen etter andre opiumskrig. I mange år lot britene for det meste være å utbygge området, og besøkte det hovedsakelig for å jakte på tiger. 
Den delen av Kowloon som ligger nord for Boundary Street (New Kowloon) kom til i 1898, som en leieavtale for 99 år. I New Kowloon ligger Kowloon City, og det siktet til Kowloon Walled City som lå der. Kowloon Walled City ble revet i 1993. (Samme region ble kalt Guanfuchang (官富場) under Song-dynastiet.)
I dagligtale regner man imidlertid sjelden New Kowloon som del av New Territories, men som en del av Kowloons byområde på begge sider av Boundary Street. 
En storstilt utbygging av Kowloon tok til tidlig på 1900-tallet, sammen byggingen av jernbanen mellom Kowloon og Kanton, Kowloonverftet og kort tid etter av Kai Tak-flyplassen. Flyplassens beliggenhet medførte byggerestriksjoner som stod ved lag inntil slutten av 1990-tallet. 
Den 1. juli 1997 ble hele Kowloon returnert til Kina sammen med det øvrige Hongkong.
Lantau

Lantau (tidligere 爛頭島 pinyin: Làntóu Dǎo, nå egentlig 大嶼山 Dàyǔ shān på mandarin og Tai yue shan på kantonesisk), eller Lantao, er Hongkongs største øy. Den ligger langt ute i Perleflodens utløp mot Sør-Kina-havet. Det meste av øya hører administrativt til Islands District, men en liten del i nordøst tilhører Tsuen Wan-distriktet. Øya har et areal på 146,7 km². Tidligere lå det bare noen fiskelandsbyer på Lantao, men senere er det kommet en kjempestor flyplass og en rekke andre anlegg som er viktige for områdets infrastruktur. Hong Kong Disneyland (åpnet 12. september 2005) ligger øst på øya.


== Eksterne lenker ==
(en) Lantau Island – kategori av bilder, video eller lyd på Commons
Yau Tsim Mong

Yau Tsim Mong (油尖旺) er en av Hongkongs 18 administrative distrikter. Det ligger sørvest i  Kowloon, og hadde i 2000 295.700 innbyggere. Distriktets navn er sammensatt av det første kinesiske tegnet for hver av de tre bydelene som det omfatter:  Yau Ma Tei (油麻地), Tsim Sha Tsui (尖沙咀), og Mong Kok (旺角).
Tidligere var Yau Tsim Mong-distriktet formelt to distrikter: Yau Tsim og Mong Kok.


== Referanser ==
Gunvor Gjessing

Gunvor Gjessing (født Rusånes; 24. juni 1932 i Saltdal, død 8. mai 2019 i Oslo) var en norsk journalist. 
Gjessing var utdannet med mellomfag i engelsk og fransk språk ved Universitetet i Oslo. Hun var tilknyttet Aftenposten fra 1960, og arbeidet med kulturstoff, blant annet som filmkritiker. 
Gjessing var styremedlem i Norsk Filmkritikerlag. 
Hun ga ut ei bok som tar for seg historia til A/S Rusaanes Snekkerifabrikk. Fabrikken eksisterte fra 1887 til 1972. Foretaket lå ved Rusånes i Saltdal i Nordland fylke. 
Gunvor Gjessing bodde sammen med mannen Ketil Gjessing på Sagene i Oslo. 


== Verk ==
1999 Møbeleventyret. Historien om en pionerbedrift i Nordland ISBN 82-7631-030-3
2004 Fra skog og fjell til Akersgata Artikkel i pressehistoriske skrifter nr. 3


== Referanser ==


== Kilder ==
Leif Gjessing: Grømsted Gjessingene og dets etterkommere i 300 år.


== Eksterne lenker ==
(no) Om huset der ekteparet Gjessing bur
(no) Om boka Møbeleventyret
Wikikilden

Denne artikkelen nevner Wikimedia eller et av Wikimedias prosjekter. Vær oppmerksom på at Wikipedia er et Wikimedia-prosjekt.
Wikikilden (engelsk Wikisource) er et av Wikipedias søsterprosjekter, og har som mål å lage et wikibasert bibliotek av frie kildetekster. For å være frie må enten opphavsretten til teksten være utløpt (det er 70 år siden opphavsmannen døde), eller opphavsmannen har valgt å gjøre teksten fri. Prosjektet har også en del bruker-lagde oversettelser av frie tekster. Prosjektet er flerspråklig og det er en egen norsk-språklig utgave som har tekster på både bokmål og nynorsk.


== Eksterne lenker ==
(mul) Offisielt nettsted 
(en) Wikisource – kategori av bilder, video eller lyd på Commons 
(en) Wikisource – galleri av bilder, video eller lyd på Commons 
Norsk hovedside
Joan Robinson

Joan Violet Robinson (født 1903, død 1983) var en britisk økonom som særlig bidro til kritikk og utvikling av den nyklassiske teorien om imperfekt konkurranse. Hun var spesielt opptatt av kapitalens vesen, og hennes arbeider inspirerte til en sterk debatt blant økonomer på 1950-tallet om forholdet mellom kapital, økonomisk vekst, priser og inntektsfordeling i samfunnet.


== Referanser ==
Saif Saaeed Shaheen

Saif Saaeed Shaheen (født Stephen Cherono 15. oktober 1982 i Keiyo, Kenya) er en friidrettsutøver som nå representerer Qatar.


== Bakgrunn ==
Shaheen er født og oppvokst i Kenya. Han tok gull på 3000 meter hinder i VM 2003, og gjentok bedriften under VM 2005 i Helsingfors.
Han har verdensrekorden på 3000 meter hinder med tiden 7.53,62, satt i Brussel i 2004, og regnes som verdens beste hinderløper.


== Avhopping til Qatar ==
Shaheen hoppet av fra Kenya til Qatar i 2002. Han endret navnet fra Stephen Cherono til Saif Saaeed Shaheen, og det ble hevdet at han mottok opptil 1 million dollar for å endre statsborgerskap. Shaheen har benektet dette.


== Meritter ==
Gjeldende innehaver av verdensrekorden på 3000 meter hinder
Gull på 3000 meter hinder i VM 2003
Gull på 3000 meter hinder i VM 2005
Gull på 2000 meter hinder i ungdoms-VM 1999


== Referanser ==


== Eksterne lenker ==
(de) Saif Saaeed Shaheen – Munzinger Sportsarchiv 
(en) Saif Saaeed Shaheen – Commonwealth Games Federation 
(en) Saif Saaeed Shaheen – World Athletics 
(en) Saif Saaeed Shaheen – Diamond League 
(en) Saif Saaeed Shaheen – Track and Field Statistics
Diaré

Diaré (middelaldergresk διάρροια, fra verbet διαρρέω, «renne gjennom») er en lidelse der avføringen skjer hyppig og har en flytende konsistens. Kriteriet for at  en tilstand skal kunne kalles diaré er fler enn tre daglige tømninger av løs til vandig avføring. En skiller også mellom akutt og kronisk diaré.
Avføringsmønsteret kan variere sterkt fra menneske til menneske. For noen kan det være vanlig å ha avføring bare 1-2 ganger i uken. Andre har 1-2 regelmessige avføringer per dag. For å kunne si at et menneske har diaré, er det derfor viktig å få rede på avføringens konsistens. 


== Årsak ==

Normalt går maten langsomt gjennom tarmene, og mye av væsken og næringsstoffene suges opp gjennom tarmslimhinnen. Diaré er et tegn på at maten passerer for raskt gjennom tarmene. Det skjer fordi muskelsammentrekningene (peristaltikken) i tarmen er økt. På grunn av den raske passasjen blir ikke de viktige næringsstoffene sugd opp i tilstrekkelig grad, og kroppen vil etter hvert begynne å fungere dårlig. Først er det vann, natrium og kalium som går tapt. Etter hvert, hvis diaréen fortsetter, mister kroppen også aminosyrer og fettløselige vitaminer. 
Årsaken til diaré er oftest infeksjoner i mage-tarmkanalen. Både visse bakterier og virus (særlig norovirus) kan forårsake diaré. Enkelte kroniske sykdommer, for eksempel cøliaki (en slags tarmallergi overfor stoffet gluten), kan gi diaré tidlig i forløpet. Også stress og psykiske påkjenninger kan føre til diaré. Lidelsen kan være et symptom på skade, sykdom eller matforgiftning og er vanligvis forbundet med magesmerter og ofte kvalme og oppkast.


== Symptomer ==
Mange pasienter får luft i tarmen og kolikkliknende smerter. Langvarig diaré kan gi kvalme og nedsatt appetitt. Små barn, gamle og syke er spesielt utsatt for uttørring ved diaré. De vil da få tegn på at de mister for mye væske, for eksempel slapphet, tørre slimhinner og liten og konsentrert urinmengde. Småbarn med bleier vil også lett kunne bli såre og røde rundt endetarmsåpningen.


== Behandling og forebyggende tiltak ==
Som forstoppelse er diaré et symptom som er vanlig å behandle selv uten å oppsøke lege. Ved kortvarig diaré i forbindelse med gastroenteritt er det ofte ikke nødvendig med annen behandling enn tilstrekkelig væsketilførsel for å forhindre uttørring. Et tips for å stoppe/sinke diaré er å blande ut 1-2 skjeer potetmel med vann (må ikke drikkes for ofte, dersom for mye kan resultere i at hele systemet stopper). Man bør unngå fibberrik kost ved diaré.
Loperamid (Imodium) er et stoppende middel som kan brukes ved plagsom akutt diaré og ved kronisk diaré der den underliggende årsaken er kjent. Loperamid bør brukes med forsiktighet ved betennelsessykdommer i tykktarmen, som ulcerøs kolitt, fordi midlet hos disse pasientene øker risikoen for perforasjon av tarmen. Pasienter med nyoppstått diaré som varer utover noen få dager, bør alltid oppfordres til å oppsøke lege med henblikk på årsaksutredning.


== Se også ==
Avføring
Menneskelig avføring
Montezumas hevn
Norovirus


== Referanser ==


== Eksterne lenker ==
Omgangssyke (virus), tarminfeksjon (Pasienthåndboka)
Gastroenteritt (Lommelegen)
Trollbær

Trollbær (Actaea spicata) er en flerårig urt  i soleiefamilien.
Trollbær er en kraftig vekst og kan bli opptil 70 cm høy. Planten har dobbelt ulikefinnete blader og småbladene er eggformet med dypt innskårne takker. Over- og underside er ensartet gressgrønne.
På toppen av stilken sitter det hvite blomster i en smal klase. Blomstringstiden er mai til juni. Blomstene lukter som svarthyll. Seinere kommer det skinnende, svarte bær. Hele veksten er giftig, spesielt bærene. 
Den vokser i skog på næringsrik jord opp til skoggrensen. I Norge er planten nokså vanlig nord til Alta i Finnmark, på Vestlandet er den sjelden i ytre strøk. Ellers er planten vanlig i Nord- og Mellom-Europa fra Frankrike øst til Uralfjellene. I Storbritannia og Spania er den sjelden. 


== Eksterne lenker ==
(en) Trollbær i Encyclopedia of Life 
(en) Trollbær i Global Biodiversity Information Facility 
(no) Trollbær hos Artsdatabanken 
(sv) Trollbær hos Dyntaxa 
(en) Trollbær hos ITIS 
(en) Trollbær hos NCBI 
(en) Trollbær hos Panarctic Flora 
(en) Trollbær hos The International Plant Names Index 
(en) Trollbær hos Tropicos 
(en) Kategori:Actaea spicata – bilder, video eller lyd på Wikimedia Commons 
(en) Actaea spicata – galleri av bilder, video eller lyd på Wikimedia Commons
Dzongkha

Dzongkha er et språk i den sinotibetanske språkfamilien. Det er nasjonalspråket i Bhutan. Språket fikk sin rettskrivning i 1971, da det etablert som skriftspråk. Som talespråk ble det tidligere benevnt zhungkha.
Ordet dzongkha betyr det kha (språk) som tales i dzongene, de fylkesvise slottene / administrasjonsbyggene som rommer både religiøse og administrative funksjoner. Bhutan er et uveisomt land med flere små og isolerte folkegrupper, og mange små språk. De tre dominerende språkene er tsangla, nepali og dzongkha. Dzongkha har stor grad av gjensidig forståelse med tsangla og noen av de andre, mindre språkene, som adap og bumthangkha.
Dzongkha har utviklet seg fra ngalong, som ble snakket av folk som innvandret til Bhutan fra Tibet på 700-tallet, og er morsmål for ca. 130 000 innbyggere i de vestlige fylkene i Bhutan: Thimpu, Paro, Punakha, Wangdue Phodrang, Gasa, Haa, Dagana og Chukha. 
Dzongkhas status baserer seg på at språket i mange hundre år har vært brukt ved hoffet, i klostrene, og i statsforvaltningen. Språket snakkes av munker og statstjenestemenn over hele landet, og regjeringen har siden 1960-tallet arbeidet systematisk med å modernisere dzongkha og standardisere det som skriftspråk. Språket er i prinsippet obligatorisk i skolen, men på grunn av lærermangel og stor andel utenlandske lærere, foregår undervisningen like ofte på engelsk. 


== Se også ==
Folk og språk i Bhutan


== Referanser ==


== Eksterne lenker ==
Dzongkha Development Authority Thimpu, Bhutan
Languages on the Tibetan Plateau and the Himalayas - grafisk fremstilling av slektsskap - Nicolas Tournadre
Ethnologue on Dzongkha
Kuensel: Dzongkha taper for engelsk
Glamox

Glamox er en norsk produsent og leverandør av belysning, som ble stiftet av gründeren Birger Hatlebakk i 1947. Hatlebakk utviklet en unik prosess som gjorde det mulig å framstille reflektorer av aluminium. Navnet Glamox kommer fra «GLAtt Matt OXidised», og henviser til denne prosessen.
Glamox et konsern i norsk målestokk, med omtrent 1300 ansatte og en omsetning på omkring 2,5 milliarder NOK (2015). Glamox-konsernet har salg og produksjon i mange europeiske land, samt i Asia og Nord-Amerika. Konsernet eier en flere varemerker innenfor belysning, inkludert Glamox, Aqua Signal, Luxo, Høvik Lys, Norselight og LINKSrechts.Glamox produserer hovedsakelig lysarmaturer for industri, skipsfart, oljevirksomhet og næringsbygg. Konsernet har fabrikker i Tyskland, Estland, Kina og Canada i tillegg til Norge. Den største fabrikken ligger i Molde som ble valgt som lokalitet av Birger Hatlebakk i 1957. I 1973 satte bedriften i gang en fabrikk på Vågstranda på sørsida av fjorden.


== Se også ==
Glamox Luxo


== Referanser ==


== Eksterne lenker ==
Nettsidene til Glamox
Emanuel Steward

Emanuel Steward (født 7. juli 1944, død 25. oktober 2012) var en amerikansk boksetrener. Steward opparbeidet seg et rykte som en av verdens beste trenere via sitt arbeid på Kronk Gym. Gjennom dette treningsstudioet opparbeidet og bearbeidet han en rekke boksere som senere ble verdensmestere. Steward er medlem av International Boxing Hall of Fame. Han trente på 1990-tallet Ole Klemetsen, men endte opp med å saksøke ham for manglende betaling. Stewart vant frem i Stavanger tingrett og ble tilkjent erstatning for brudd på kontrakten.


== Utvalg av boksere trent av Steward ==
Thomas Hearns
Evander Holyfield
Lennox Lewis
Oscar De La Hoya
Michael Moorer
Oliver McCall
Julio Cesar Chavez
Hilmer Kenty
Milton McCrory
Mike McCallum
Dennis Andries
Jimmy Paul
Duane Thomas
John David Jackson
Steve McCrory
Gerald McClellan
Wilfredo Benitez
Ole Klemetsen


== Referanser ==
Jack Johnson (musiker)

Jack Johnson (født 18. mai 1975) er en hawaiisk singer/songwriter og tidligere profesjonell surfer. Han har blitt svært kjent i både USA og Europa etter suksessene på sine album; Brushfire Fairytales fra 2001 og for sitt album In Between Dreams fra 2005. 


== Biografi ==
Johnson var en profesjonell surfer inntil at en ulykke satte ham utenfor sporten, i en periode. Han lærte å spille gitar da han var 14 år gammel, men satset likevel ikke på karriere som musiker før han begynte på University of California, Santa Barbara, hvor han tok en grad innen film. Musikken hans ble plukket opp av Ben Harpers produsent og manager J.P. Plunier. Dette samarbeidet resulterte i flere demoer og til slutt debutalbumet Brushfire Fairytales i 2001.
Etter å ha turnert i nesten to år, ga Johnson ut sitt andre album On and On i 2003. 
Interessen for surfing sørget for at han også har produsert flere surfefilmer; September Sessions og Thicker Than Water. Disse filmene ble sluppet på CD/DVD mellom utgivelsene av Brushfire Fairytales og On and On.
Johnson har også deltatt i surfefilmen Shelter, som ble laget av manageren hans, Emmet Malloy. 
Ben Stiller har en gjesteopptreden på musikkvideoen til sangen «Taylor».
Johnsons tredje album, In Between Dreams ble utgitt den 1. mars 2005. Hans fjerde album, Sleep Through the Static kom ut i 2008.


== Diskografi ==


=== Album ===
Brushfire Fairytales (2001) #13 Australia
On and On (2003) #3 USA, #2 Australia
iTunes Originals, Exclusive (2004)
In Between Dreams (2005) #2 USA, #3 Canada, #18 Storbritannia, #1 Australia
Sing-A-Longs and Lullabies for the Film Curious George (2006)
Sleep Through the Static (2008)
En Concert (2009)
To the Sea (2010)


=== EP-er og videoer ===
September Sessions
Thicker Than Water
Taylor EP
Some Live Songs EP #31 Australia


=== Singler ===
«Flake» (2002) #73 US
«Bubble Toes» (2002)
«The Horizon Has Been Defeated» (2003) #51 Australia
«Taylor» (2004) #27 Australia
«Wasting Time» (2004)
«Sitting, Waiting, Wishing» (2005) #66 USA, #24 Australia
«Good People» (2005) #50 Storbritannia
«Gone Going» (Gjesteopptreden på Black Eyed Peas' album Monkey Business, juni 2005)


=== Uoffisielle bootlegs ===
B.O.A.T.
Lullabies
J.O.A.T.
T.R.I.P.1
T.R.I.P.2


== Referanser ==


== Eksterne lenker ==
Offisielt nettsted 
(en) Jack Johnson (musician) – kategori av bilder, video eller lyd på Commons 
(en) Jack Johnson på Internet Movie Database 
(en) Jack Johnson hos The Movie Database 
(en) Jack Johnson på Apple Music 
(en) Jack Johnson på Discogs 
(en) Jack Johnson på MusicBrainz 
(en) Jack Johnson på SoundCloud 
(en) Jack Johnson på Spotify 
(en) Jack Johnson på Songkick 
(en) Jack Johnson på Last.fm 
(en) Jack Johnson på AllMusic 
Jack Johnson på Twitter 
Jack Johnson på Facebook 
Jack Johnson på Instagram 
Jack Johnson på YouTube 
Jack Johnson på YouTube 
Jack Johnson på Myspace 
Jack Johnson på Snapchat